CELEX: 62018CA0638
Language: mt
Date: 2020-04-30 00:00:00
Title: Kawża C-638/18: Sentenza tal-Qorti tal-Ġustizzja (Is-Seba’ Awla) tat-30 ta’ April 2020 – Il-Kummissjoni Ewropea vs Ir-Rumanija (Nuqqas ta’ Stat li jwettaq obbligu – Ambjent – Direttiva 2008/50/KE – Kwalità tal-arja fl-ambjent – Artikolu 13(1) u Anness XI – Qbiż sistematiku u persistenti tal-valuri limiti għall-mikropartiċelli (PM10) fiż-żona RO32101 (Bukarest, ir-Rumanija) – Artikolu 23(1) – Anness XV – Perijodu ta’ qbiż “l-iqsar possibbli” – Miżuri xierqa)

20.7.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 240/9
            
         
      Sentenza tal-Qorti tal-Ġustizzja (Is-Seba’ Awla) tat-30 ta’ April 2020 – Il-Kummissjoni Ewropea vs Ir-Rumanija
      (Kawża C-638/18) (1)
      
      (Nuqqas ta’ Stat li jwettaq obbligu - Ambjent - Direttiva 2008/50/KE - Kwalità tal-arja fl-ambjent - Artikolu 13(1) u Anness XI - Qbiż sistematiku u persistenti tal-valuri limiti għall-mikropartiċelli (PM10) fiż-żona RO32101 (Bukarest, ir-Rumanija) - Artikolu 23(1) - Anness XV - Perijodu ta’ qbiż “l-iqsar possibbli” - Miżuri xierqa)
      (2020/C 240/11)
      Lingwa tal-kawża: ir-Rumen
      
         Partijiet
      
      
         Rikorrent: Il-Kummissjoni Ewropea (rappreżentanti: L. Nicolae u E. Manhaeve, aġenti)
      
         Konvenuta: Ir-Rumanija (rappreżentanti: inizjalment minn A. Wellman, O.-C. Ichim, M. Chicu u C.-R. Canţăr, sussegwentement minn E. Gane, A. Wellman, O.-C. Ichim u M. Chicu, aġenti)
      
         Dispożittiv
      
      
                  1)
               
               
                  Ir-Rumanija, minn naħa, minħabba n-nuqqas ta’ osservanza sistematika u persistenti, sa mis-sena 2007 u sa, mill-inqas, is-sena 2016, tal-valuri limiti ta’ kuljum għall-konċentrazzjonijiet tal-PM10, u, minħabba n-nuqqas ta’ osservanza sistematika u persistenti, sa mis-sena 2017 sas-sena 2014 inkluża, bl-eċċezzjoni tas-sena 2013, tal-valuri limiti annwali għall-konċentrazzjonijiet tal-PM10 fiż-żona RO 32101 (Bukarest, ir-Rumanija), naqset milli twettaq l-obbligi tagħha taħt l-Artikolu 13(1) tad-Direttiva 2008/50/KE tal-Parlament Ewropew u tal-Kunsill tal-21 ta’ Mejju 2008 dwar il-kwalità ta’ l-arja fl-ambjent u arja iktar nadifa għall-Ewropa, moqri flimkien mal-Anness XI ta’ din id-direttiva, u, min-naħa l-oħra, naqset, f’dak li jikkonċerna din iż-żona, sa mill-11 ta’ Ġunju 2010, milli twettaq l-obbligi tagħha abbażi tal-Artikolu 23(1) ta’ din id-direttiva, moqri flimkien mal-Anness XV tagħha, b’mod partikolari l-obbligu, previst fit-tieni paragrafu tal-Artikolu 23(1) tal-imsemmija direttiva, li tara li dan il-perijodu ta’ qbiż ikun l-iqsar possibbli.
               
            
                  2)
               
               
                  Ir-Rumanija hija kkundannata għall-ispejjeż.
               
            
         (1)  ĠU C 445, 10.12.2018